Downloaded from YTS.LT
Official YIFY movies site: YTS.LT
Φοβάμαι πολύ τον καιρό αυτήν τη βδομάδα.
Αλλά δείτε έναν υπέροχο ουρανό.
Σήμερα πάμε στο Βέλεζ.
Έχω φρικάρει; Ναι.
Είμαι ενθουσιασμένη; Ναι και σ' αυτό.
Εσύ τι λες γι' αυτό;
Έχεις άγχος;
ΒΕΛΕΖ ΣΑΡΣΦΙΛΝΤ ΣΤΑΔΙΟ ΧΟΣΕ ΑΜΑΛΦΙΤΑΝΙ
Να κατεβάσω το παράθυρο; Λίγο, όταν κινούμαστε.
Ναι, όταν σου πει εκείνος.
Πάμε δυνατά!
ΜΠΟΥΕΝΟΣ ΑΪΡΕΣ ΙΑΝΟΥΑΡΙΟΣ 2023
Σας αγαπώ!
Θυμάμαι την πρώτη της συναυλία.
Μόνο 200 άτομα πίστευαν σ' εκείνη.
Τώρα είναι εδώ πάνω από 80.000 άτομα.
Έναν μήνα κοιμόμαστε απ' έξω.
Όταν μπήκε στον χώρο της μουσικής,
είχε ένα όνειρο και το πραγματοποίησε.
Η μουσική της έχει την αγάπη που χρειαζόμασταν τότε και τώρα.
Είμαι και πάλι στη σκηνή μετά από καιρό.
Όταν γίνεσαι 33 ετών, αρχίζεις ν' αναρωτιέσαι διάφορα.
Έχουν γίνει πολλά.
Έχω αλλάξει, αλλά παραμένω η ίδια.
Γεια.
Είμαι πολύ κουρασμένη. Έχω μαύρους κύκλους.
Είχα παράξενα παιδικά χρόνια. Δούλευα από μικρή.
Μεγάλωσα συνηθισμένη στα φώτα της δημοσιότητας.
Για την οικογένειά μου.
Σας αγαπώ και μου λείπετε.
Κάποια στιγμή, η δημόσια περσόνα σου,
χωρίς να το καταλαβαίνεις ως παιδί,
σε παγιδεύει, και πιστεύεις πως μόνο αυτό είσαι.
Θες συνέχεια να κάνεις πράγματα, χωρίς σταματημό.
Είσαι σε μια συνεχή ζάλη, σ' έναν φαύλο κύκλο.
Δεν ξέρεις ποια είσαι.
Άρχισα ν' αναρωτιέμαι κάτι που δεν είχα σκεφτεί για δέκα χρόνια.
Γιατί τα κάνω όλα αυτά;
Ήθελα να καταλάβω αν αυτός είναι ο προορισμός μου.
Ίσως να μην είναι.
Είμαι Αργεντίνα.
Είμαι καλλιτέχνιδα.
Είμαι η εξέλιξή μου, η αναζήτηση, οι γνώσεις μου.
Αλλά σίγουρα δεν είμαι,
ούτε θα γίνω, αυτό που θέλουν οι άλλοι.
ΛΑΛΙ: ΩΡΑ ΓΙΑ ΑΛΛΑΓΗ
ΜΑΪΟΣ 2025
ΤΕΣΣΕΡΑ ΧΡΟΝΙΑ ΠΡΙΝ
ΣΕΠΤΕΜΒΡΙΟΣ 2021.
Η ΛΑΛΙ ΖΕΙ ΑΝΑΜΕΣΑ ΣΕ ΜΑΔΡΙΤΗ ΚΑΙ ΜΠΟΥΕΝΟΣ ΑΪΡΕΣ.
Η ΚΑΡΙΕΡΑ ΤΗΣ ΕΙΝΑΙ ΣΤΟΝ ΠΑΓΟ ΓΙΑ ΠΑΝΩ ΑΠΟ ΕΝΑΝ ΧΡΟΝΟ.
ΜΠΟΥΕΝΟΣ ΑΪΡΕΣ
ΟΚΤΩΒΡΙΟΣ 2021, ΣΠΙΤΙ ΤΗΣ ΛΑΛΙ
Πρέπει να πάω στην Ισπανία.
Πάω να φτιάξω βαλίτσα. Θα φύγω τώρα.
Δεν έχω ετοιμάσει τίποτα. Είναι χειμώνας εκεί.
Μπότες, πουλόβερ, παλτό, μπουφάν, ζακέτες.
Δεν ξέρουμε αν είναι ο Μάικλ Τζάκσον ή ο Μινγκίτο.
ΜΠΕΛΤΡΑΝ ΑΝΙΨΙΟΣ
Μαμά, πες δυο λόγια πριν φύγω.
Ζήτω!
Θα μου λείψεις πολύ.
Θεία Ανί;
Θα μου λείψεις πολύ, μωρό μου,
αλλά θα σου συγυρίσω το σπίτι.
Για δείτε εδώ.
Έτσι γίνεται όταν έρχεται η θεία.
Ταξινομεί τα πάντα.
Απ' το ένα ως το δέκα, πόσο θα σου λείψω; Μην πεις δέκα.
Εννιάμισι.
ΣΑΝΤΙΝΟ ΑΝΙΨΙΟΣ
Πολύ, δηλαδή.
Είπες να μην πω δέκα.
- Σ' αγαπώ. - Κι εγώ.
- Πολύ. - Κι εγώ.
Φοβερός δεν είναι;
Πρέπει να σου αρέσει η φυγή.
Υποσυνείδητα χρησιμοποιούσα τη δουλειά ως δικαιολογία
για να το σκάω όσο μπορώ.
Σίγουρα είχα την ανάγκη να ξεφεύγω απ' τον εαυτό μου,
από τότε που ήμουν παιδί.
Τότε ένιωθα, κυρίως στην Ισπανία,
ότι είμαι ένας εγκαταλελειμμένος άνθρωπος.
Ως καλλιτέχνιδα το ήθελα πολύ,
αλλά ως άνθρωπος δεν ήξερα τι ήθελα.
Γεια σας, φίλοι μου.
Στην εκπομπή μας σήμερα, θα μιλήσουμε για δύσκολες περούκες.
Περούκες και περουκίνια.
Είμαι ο Σολντάν. Είμαι ο Σίλβιο Σολντάν.
Τι θα έκανα σ' ένα ξένο σπίτι, με ξένα έπιπλα και διακοσμητικά;
Τι θα έκανα μακριά απ' τη μαμά και τους φίλους μου;
Καναρίνια!
Πήγα σ' ένα μπαρ όπου δεν με ήξερε κανείς.
Με ρώτησαν "Με τι ασχολείσαι;"
Είπα "Είμαι ηθοποιός. Τραγουδάω κιόλας".
Τότε το συνειδητοποίησα.
Άρχισα να καταλαβαίνω ποια είμαι ως επαγγελματίας.
Ασχολούμουν με την υποκριτική,
ενώ η τραγουδίστρια μέσα μου αναρωτιόταν τι ήθελε να κάνει.
Είχα σύντροφο πια.
Όταν άρχισε η πανδημία, είπα
"Πρέπει να ελευθερώσω τον άλλον, να ελευθερωθώ".
Ήταν ένας συνδυασμός πραγμάτων
που μ' έκαναν ν' ασπαστώ την ιδέα
ενός διαφορετικού, πιο ελεύθερου εαυτού μου.
Ήθελα να πειραματιστώ σεξουαλικά και συναισθηματικά.
Ήθελα να δω ότι μπορώ να ερωτευτώ γυναίκα.
Ότι μπορώ να διευρύνω τους σεξουαλικούς μου ορίζοντες.
Να το πω και στα τραγούδια μου.
Θα τους κάνω έκπληξη.
Φρίκαρες τελείως!
Ξύπνα.
Πίπι.
Έπαθα σοκ.
Τι; Εξαιτίας μου;
Ναι, ήταν απαίσιο.
Τι νόμιζες; Ότι τρελάθηκες;
Ότι έβλεπα όνειρο.
ΜΕΤΑ ΤΗΝ ΑΠΟΧΗ ΤΗΣ, Η ΛΑΛΙ ΕΠΙΣΤΡΕΦΕΙ ΣΤΟ ΣΤΟΥΝΤΙΟ.
ΜΠΟΥΕΝΟΣ ΑΪΡΕΣ ΝΟΕΜΒΡΙΟΣ 2021, ΣΤΟΥΝΤΙΟ
- Πάμε πάλι. - Δεν ακούω.
Πάμε να...
Μ' αυτήν την ιδέα.
Τι κάνεις; Σε τσάκωσα!
ΜΑΟΥΡΟ - ΜΟΥΣΙΚΟΣ ΠΑΡΑΓΩΓΟΣ ΓΚΑΛΑΝ - ΤΡΑΓΟΥΔΟΠΟΙΟΣ
Έτσι πρέπει να βγει;
Όχι, χαλάρωσε.
Μη με ζαλίζεις, Μάουρο.
Πλέον είναι Νοέμβριος του 2021.
Πέρασε ένας χρόνος απ' το τελευταίο άλμπουμ μου,
το τέταρτο άλμπουμ μου, το Libra.
Δεν είναι μικρό πράμα.
Τα τέσσερα άλμπουμ είναι ένα μεγάλο κομμάτι της ζωής μου.
Έκλεισα τα 30.
Νιώθω περίεργα, ίσως για πρώτη φορά.
Νιώθω σαν να ολοκλήρωσα έναν κύκλο στη δουλειά μου.
Μ' ενδιέφερε περισσότερο με ποιους θα συνεργαζόμουν,
πήγαινα σε συγκεκριμένα στούντιο, ταξίδευα για τη δουλειά.
Τελευταία με βασανίζει ένα δίλημμα.
Γιατί τραγουδώ;
Είμαι και ηθοποιός, κάνω κι άλλα πράγματα.
Αναρωτήθηκα για ποιον λόγο το κάνω.
Να βάλουμε ηλεκτρική κιθάρα, λίγο ροκ...
Γράφω στίχους.
Στην τελευταία σελίδα, θα βρείτε τον Σαντίνο.
Συνειδητοποίησα ότι τώρα θέλω κάτι φυσικό στο στούντιο,
κάτι με ρυθμό.
Αυτό είναι το σήμα μου.
- Το 'χεις; - Ναι.
Εντάξει.
- Να βάλουμε στίχους. - Ακριβώς.
Αποφασίσαμε να συνεργαστούμε σ' ένα στούντιο που είναι σαν σπίτι,
ανεπιτήδευτα, χωρίς την πίεση να γράψουμε τραγούδια επειδή πρέπει.
Τώρα βγαίνουν συνέχεια τραγούδια.
- Άκουσέ με. - Σ' ακούω.
- Το θέλω σε CD. - Σε CD;
- Θέλεις CD; - Ακριβώς.
- Δεν σε πιστεύω. - Θέλω CD.
Εντάξει, ας κάνουμε το CD.
Θα βάλω κι άλλα φωνητικά.
- Εντάξει. - Ωραία.
Σαν να ξεκινώ απ' την αρχή.
Τι μουσική θέλω; Τι με εκφράζει;
Τι θέλω να πω σήμερα για όσα έχω ζήσει;
Τι θέμα θέλω για τα τραγούδια μου;
Τι ήχο θέλω;
Είναι demo. Δεν είναι έτοιμο.
Τα "Disciplina", "Diva", "Como Tú",
είναι τραγούδια που δείχνουν ποια είμαι σήμερα.
Αυτή είναι η μουσική της Λάλι σήμερα.
Αυτά τα τραγούδια βγάζει, αυτόν τον ρυθμό.
Αυτήν τη μουσική θέλω.
Αυτό είναι το όνειρό μου.
Νομίζω ότι αυτήν τη μουσική θέλει ν' ακούσει ο κόσμος.
ΟΣΟ ΤΟ ΑΛΜΠΟΥΜ ΠΑΙΡΝΕΙ ΣΑΡΚΑ ΚΑΙ ΟΣΤΑ,
Η ΛΑΛΙ ΕΤΟΙΜΑΖΕΤΑΙ ΓΙΑ ΤΗΝ ΕΠΙΣΤΡΟΦΗ ΤΗΣ ΣΤΗ ΣΚΗΝΗ.
ΔΕΝ ΕΧΕΙ ΚΑΝΕΙ ΣΥΝΑΥΛΙΑ ΕΔΩ ΚΑΙ ΔΥΟ ΧΡΟΝΙΑ.
Έχω πάθει πλάκα που είναι έτσι.
Δεν έχει καρέκλες.
Θα σκίσεις αύριο.
Συγγνώμη.
Χάρη σ' εσένα.
- Αξίζει τον κόπο. - Με συγκινείς. Σ' αγαπώ.
Σ' έχω δει παντού. Εδώ όχι ακόμα.
Ελάτε, πάρτε πόζα.
ΜΠΟΥΕΝΟΣ ΑΪΡΕΣ ΣΤΑΔΙΟ ΛΟΥΝΑ ΠΑΡΚ
Μην πας τόσο κοντά τον κόσμο.
ΜΑΪΟΣ 2022 ΓΡΑΦΕΙΑ ΠΡΟΕΤΟΙΜΑΣΙΑΣ
Το μόνο που θ' άλλαζα στη σειρά των τραγουδιών...
"Eclipse", "Asesina a Tu Novia",
"Somos Amantes", "Bailo Pa' Mí".
Είδατε;
Για σένα τα φτιάξαμε όλα.
Δείτε! Πολύ ωραίο αυτό.
- Τι; - Αυτό εδώ.
- Πάμε. - Όποτε θέλεις.
- Έτοιμοι; - Πάμε.
ΜΑΪΟΣ 2022, ΠΡΟΒΑ ΜΕ ΤΗΝ ΟΡΧΗΣΤΡΑ
- Τι λες; - Εντάξει.
Αυτό έχουμε ως τώρα.
Αυτό έχουμε προλάβει για την ώρα.
Πάουλι, φεύγουμε.
- Θα έρθεις; - Ναι, πάμε.
Θα ρωτήσω τον Πάουλι. Θέλεις;
Δεν θα φάω όσο χορεύω.
Θα φάω αφού τελειώσω.
Ένα μήλο, κάτι τέτοιο.
Να πάμε στο Πίντσι να φάμε.
ΜΑΪΟΣ 2022, ΠΡΟΒΑ ΧΟΡΟΓΡΑΦΙΑΣ
ΝΤΕΝΙΖ ΧΟΡΟΓΡΑΦΟΣ
Έρχεσαι εδώ.
Με ένταση.
Και δεν τραγουδούσα καν.
Πώς θα το κάνω;
Νιώθω...
Νιώθω αγχωμένη.
Δεν ξέρω τι να πω.
Περίμενα πολύ γι' αυτήν τη συναυλία.
Τόσες φορές την ονειρεύτηκα.
Θα είναι η πιο εντυπωσιακή συναυλία που έχω κάνει ποτέ.
Ειλικρινά, νιώθω...
Νιώθω...
τολμηρή.
Και...
Ξέρω ότι έχω τη δύναμη.
Την έχω, το ξέρω.
Ξέρω ότι αυτός είναι ο προορισμός μου.
Το ξέρω. Η πρώτη απ' τις δύο συναυλίες.
Η αρχή της περιοδείας Disciplina.
Έτσι ξεκινά.
23 ΙΟΥΝΙΟΥ 2023, ΣΤΑΔΙΟ ΛΟΥΝΑ ΠΑΡΚ
Η ΠΕΡΙΟΔΕΙΑ DISCIPLINA ΞΕΚΙΝΑ
Θέλω να το ευχαριστηθούμε.
Ξέρουμε τι πρέπει να κάνουμε.
Αν γίνει κάτι, έγινε. Ξέρουμε τη χορογραφία.
Αλλά πρέπει οπωσδήποτε να το απολαύσουμε.
Είναι τεράστια συναυλία, μεγάλη ευκαιρία.
Ο κόσμος πρέπει να χαρεί και να το ευχαριστηθεί.
Είναι η δουλειά μας.
Disciplina!
ΘΑ ΕΡΜΗΝΕΥΣΕΙ ΓΙΑ ΠΡΩΤΗ ΦΟΡΑ
ΤΡΑΓΟΥΔΙΑ ΑΠΟ ΤΟ ΠΕΜΠΤΟ ΤΗΣ ΑΛΜΠΟΥΜ
Δεν ξέρω πόση ώρα κάνει να κατέβει.
Αλλά θα μου άρεσε ν' αρχίσει το βίντεο όσο κατεβαίνω ακόμα.
Όχι. Πάει κάπως έτσι...
- Σταματάει απότομα, δηλαδή. - Ναι.
Η χορογραφία ακολουθεί τη μουσική.
- Θα μιλήσεις στο κοινό; - Λίγο, αλλά όχι ακόμα.
Δεν έχω τι να πω.
Τίποτα.
Αυτό το τραγούδι έχει ξεχωριστή θέση στη συναυλία.
Είναι σαν ένα χάδι στην ψυχή.
Μιλάει γι' αυτό που αναπόφευκτα είμαστε.
Μπορούμε να είμαστε ο εαυτός μας.
Τώρα που βρισκόμαστε ξανά μετά από τόσο καιρό,
τώρα περισσότερο από ποτέ,
πρέπει να το τραγουδήσουμε με την καρδιά μας.
Καλό μήνα Pride, αγάπες μου!
Καλό μήνα!
Καλή ζωή!
Καλή ζωή.
- Το έχουμε βάλει ποτέ στο φινάλε; - Όχι.
Είναι σπουδαίο φινάλε.
Είναι ένα πολυαναμενόμενο, αγαπημένο τραγούδι.
Θα το πω στο τέλος για να τους μείνει.
ΠΕΡΙΟΔΕΙΑ DISCIPLINA 30 ΠΟΛΕΙΣ - 250.000 ΘΕΑΤΕΣ
Η πρώτη συναυλία στην Αργεντινή.
Πάμε, Λάλι.
Ντοκιμαντέρ γυρίζετε;
Τούρτα!
Λάλι!
Τέλεια μέρα στη Σάντα Φε.
Πάμε στο Ρίο Κουάρτο.
Σ' αγαπώ!
Δεν ξέρω πώς θα πάει αύριο.
Όχι συνεχόμενα.
Λάλι!
Μου έλειψε πολύ το σπίτι μου, η γενέτειρά μου.
Μου έλειψε πολύ αυτή η σκηνή, όπως και όλοι εσείς.
Ευχαριστώ, αγάπες μου.
ΠΕΡΙΟΔΕΙΑ DISCIPLINA
ΣΤΗΝ ΠΑΤΡΙΔΑ ΑΡΓΕΝΤΙΝΗ
ΛΑΛΙ
ΜΠΟΥΕΝΟΣ ΑΪΡΕΣ ΝΟΕΜΒΡΙΟΣ 2022, ΣΤΟΥΝΤΙΟ
Η ΗΧΟΓΡΑΦΗΣΗ ΣΥΝΕΧΙΖΕΤΑΙ
Έτσι!
- Πολύ ωραίο. - Ναι.
Λοιπόν, η ποπ τριάδα επιστρέφει στο στούντιο.
Μετά από πόσο καιρό;
Δεκαπέντε χρόνια.
Έχουν περάσει 84 χρόνια...
Κάνε μια μικρή παύση. "Το νούμερο που καλέσατε δεν υπάρχει".
Κατάλαβες;
ΗΧΟΓΡΑΦΗΣΗ ΓΙΑ ΤΟ ΠΕΜΠΤΟ ΑΛΜΠΟΥΜ
Δεν βγαίνει ο χρόνος έτσι.
- Θα βάλουμε φωνητικά. - Εντάξει.
- Μ' αρέσει. - Ωραίο;
Ναι.
Να πω και τους τρεις στίχους;
Ναι, κάτι δεν ακούγεται καλά.
Δεν μ' αρέσει το "παπαράτσι" έτσι.
Πες "παπαράσι".
Αφού "παπαράτσι" λέγεται.
- Δεν ακούγεται καλά. - Δεν λέω "παπαράσι".
"Παπαράτσι" λέγεται. Δεν λέω "παπαράσι".
Μάουρο, ας το αφήσουμε έτσι. Δεν ενοχλεί κανέναν.
Μόνο εσένα ενοχλεί. Κανέναν άλλον, ποτέ.
Όχι, ρε συ. Δεν λέω "παπαράσι".
Άκουσέ με, κανείς δεν το λέει έτσι.
Ακούστε πόσο χάλια είναι.
Μου σπάει τα νεύρα, Μάουρο!
Πρέπει ν' ακούγεται καθαρά.
Είσαι πολύ αυστηρός. Δεν είναι καν τα βασικά φωνητικά.
Ο κόσμος πρέπει ν' ακούει τι λένε οι στίχοι.
Μάουρο, τι σ' έπιασε με το τραγούδι;
Πάντα με πείραζε. Δεν το φτιάξαμε ποτέ.
Αν πούμε "Μη με πάρεις, δεν το σηκώνω";
Τι πρόβλημα υπάρχει μ' αυτό;
Λείπουν οι ψιλές νότες,
που κάνουν τα λόγια ν' ακούγονται πιο καθαρά.
- Δικαιολογίες. - Είναι δύσκολες οι τόσο χαμηλές νότες.
- Αν πεις... - Δεν...
Καταλαβαίνω, αλλά λέω...
Θα 'ναι σαν βάση. Θα βάλουμε κι άλλα.
Για να ξεκαθαρίζουν οι στίχοι.
Το θέμα δεν είναι οι νότες.
Το θέμα είναι τι λες, όχι πώς τραγουδάς.
Τι έχει ο στίχος; Μια χαρά είναι.
Σαν γλωσσοδέτης είναι.
Δεν είναι σουξέ όλα τα τραγούδια.
Για να είμαστε ειλικρινείς, αυτό δεν είναι...
Τώρα μόνο μου λες τι πιστεύεις ειλικρινά.
Άλλα λέγαμε νωρίτερα.
Μα είναι...
- Ας μου το έλεγες. - Εξήγησέ μου.
Συζήτηση κάνουμε, δεν μαλώνουμε.
Είμαι τρελή, δηλαδή;
Ποιος το είπε αυτό;
Μου λες ότι θυμώνω. Δεν μπορώ να πω τη γνώμη μου;
Όχι.
Θες να συμφωνήσω για να μην εκνευρίζεσαι;
Κανείς δεν καταλαβαίνει τι λες όταν θυμώνεις.
Δεν θέλω να σ' αγκαλιάσω.
Ούτε εγώ. Να σε πλακώσω θέλω.
Πηγαίνετε να παλέψετε!
Θύμωσα τώρα. Τσατίζομαι όταν λες ότι θυμώνω.
Είδες που θυμώνεις;
Μ' ακούτε;
Καταρχάς, να έχουμε ένα ωραίο Pride.
Καλό Pride, Μπουένος Άιρες!
Πάμε, ρε Αργεντινή!
Ήρθαμε εδώ για να γιορτάσουμε τη ζωή και τον σεβασμό.
Γιορτάζουμε τη μουσική που μας εκφράζει.
Γι' αυτό είμαι εδώ σήμερα, με τους καταπληκτικούς φίλους μου.
Για εσάς σήμερα, λοιπόν,
μιας και είναι μια τόσο σημαντική και ξεχωριστή ημέρα,
θα σας πω ένα καινούργιο τραγούδι που γράφτηκε για σας.
Λέγεται "Motiveishon". Σας το αφιερώνω από καρδιάς.
Από καρδιάς. Για όλους εσάς.
Πάμε να χορέψουμε, γαμώτο!
ΜΟΡΕΝΑ ΦΙΛΗ
Πάμε!
Μια λέξη που λέγεται και χρησιμοποιείται πολύ συχνά,
και με αρνητική έννοια,
είναι ο "σεβασμός".
Σήμερα της δίνουμε το πραγματικό της νόημα.
Σεβασμός και αγάπη για τους άλλους.
Νιώθω μεγάλη συμπόνοια και στήριξη
για όσους αγωνίζονται για τα δικαιώματά τους.
Η ΛΑΛΙ ΣΤΗΡΙΖΕΙ ΤΙΣ ΠΟΡΕΙΕΣ ΤΩΝ ΦΟΙΤΗΤΩΝ
Η ΛΑΛΙ ΣΤΗΡΙΖΕΙ ΤΟΝ ΝΟΜΟ ΥΠΕΡ ΤΩΝ ΑΜΒΛΩΣΕΩΝ
Στηρίζω τις γενναίες γυναίκες
που δίνουν τον συνεχή αγώνα τους στο Κογκρέσο.
Για την ελευθερία μας, τα δικαιώματά μας,
για να μην πεθάνουν άλλες γυναίκες.
Κάποια πράγματα στη ζωή μ' ενδιαφέρουν ως άνθρωπο.
Η ΛΑΛΙ ΥΠΕΡ ΤΩΝ ΑΓΩΝΩΝ ΤΩΝ ΓΥΝΑΙΚΩΝ
Μπορώ να βάλω το λιθαράκι μου στην κοινότητα.
Μπορώ να συνεισφέρω στον αγώνα με τη μουσική και τα λόγια μου.
Έχω την ανάγκη να εκφράσω τη γνώμη μου,
και το κάνω με μεγάλη περηφάνια.
ΝΑ ΕΙΜΑΣΤΕ ΠΑΝΤΑ ΠΕΡΗΦΑΝΟΙ.
ΓΙΑ ΟΣΟΥΣ ΕΧΟΥΝ ΦΥΓΕΙ, ΓΙΑ ΟΣΟΥΣ ΕΙΝΑΙ ΕΔΩ.
ΕΛΕΥΘΕΡΙΑ ΣΤΗΝ ΑΛΗΘΕΙΑ.
ΟΧΙ ΣΤΟΥΣ ΓΑΜΟΥΣ ΤΩΝ ΓΚΕΪ!
Συνεχίζονται τα μηνύματα μίσους προς την κοινότητα ΛΟΑΤΚΙ+
και εκφράζονται με αυξανόμενη βία.
Και στα κοινωνικά δίκτυα...
Οι Αργεντινοί καταψήφισαν τα σοσιαλιστικά πρότυπα
και τις πολιτικές που διαμόρφωναν για χρόνια τη χώρα.
Θα κάνουμε τις αλλαγές που χρειάζεται η χώρα.
Μόνο αν ασπαστούμε την έννοια της ελευθερίας,
θα καταφέρουμε να βγούμε απ' το τέλμα που προκάλεσαν άλλοι.
ΠΟΣΟ ΕΠΙΚΙΝΔΥΝΟ.
ΠΟΣΟ ΘΛΙΒΕΡΟ.
Όταν γίνουν γνωστά τα νούμερα...
Η Λάλι...
Η Λάλι Εσπόζιτο εξέφρασε τη δυσαρέσκειά της.
Η Λάλι ξεπέρασε τα όρια.
Τον είπε επικίνδυνο επειδή κέρδισε τις εκλογές.
Ο πρόεδρος τοποθετήθηκε κατά των φεστιβάλ...
Ο πρόεδρος στις δηλώσεις του
εξαπέλυσε δριμεία επίθεση κατά της καλλιτέχνιδας Λάλι Εσπόζιτο,
την οποία αποκάλεσε κοροϊδευτικά "Λάλι Ντεπόζιτο".
Ο πρόεδρος την κατηγόρησε ξανά
ότι παίρνει μίζες για τις συναυλίες της.
Δεν έχουν την ίδια εξουσία.
Ένας πρόεδρος βάζει μια τραγουδίστρια σε μαύρη λίστα
επειδή δεν τον υποστηρίζει.
Κοροϊδευτικοί χαρακτηρισμοί κυκλοφόρησαν στο ίντερνετ.
Κάποιοι τη στηρίζουν, άλλοι τη μισούν.
Κάποιοι την προσβάλλουν
και κάποιοι την αποδοκιμάζουν επειδή δεν απαντά...
Κάποιοι την επικρίνουν που μιλά για τον πληθωρισμό.
Την κοροϊδεύουν λέγοντας "Τώρα πες το χωρίς autotune".
Ο πρόεδρος ρίχνει ξανά λάδι στη φωτιά.
Την κατηγόρησε ότι τραγουδά με πλέι μπακ
και την αποκάλεσε απατεώνισσα.
Ο Μιλέι εξέφρασε την οργή του για το φεστιβάλ Cosquín.
Κάτι που ξεκίνησε ως κριτική για τις επιδοτήσεις
τώρα έχει εξελιχθεί σε προσωπική κόντρα.
Ο πρόεδρος φαίνεται να έχει εμμονή με τη Λάλι.
ΚΟΡΔΟΒΑ
ΦΕΒΡΟΥΑΡΙΟΣ 2024, ΦΕΣΤΙΒΑΛ COSQUÍN
Τι σεξουαλική φαντασίωση είναι αυτή;
Καλησπέρα, Cosquín!
Όπως λέω πάντα, το κοινό αποφασίζει για τον καλλιτέχνη.
Δεν εξαρτάται πάντα απ' τον καλλιτέχνη και τα θέλω του.
Το κοινό το καθορίζει.
Αυτή είναι η αλήθεια. Αλλιώς, δεν θα ήμασταν εδώ.
Αυτό θέλω να γιορτάσουμε.
Σκέφτηκα πολύ τι θα πω. Φανταστείτε τι θα έλεγα.
Αλλά θα πω κάτι πολύ...
Το πιο σημαντικό, τουλάχιστον για μένα,
είναι που ήρθαμε να γιορτάσουμε ως Αργεντινοί.
Μας ενώνει η τέχνη, η μουσική, ο πολιτισμός.
Δεν θα μας το στερήσει κανείς αυτό. Από εμάς εξαρτάται.
Εξαρτάται από μας που είμαστε εδώ,
απ' την αγάπη γι' αυτό που κάνουμε,
κι εξαρτάται και από σας, που μας στηρίζετε με την αγάπη σας.
ΤΙ; ΚΑΠΝΙΖΩ, ΖΩ ΚΑΙ ΛΕΩ ΟΤΙ ΠΙΝΩ ΚΑΙ ΚΛΕΒΩ ΤΟ ΚΡΑΤΟΣ
ΟΙ ΕΠΙΘΕΣΕΙΣ ΤΟΥ ΠΡΟΕΔΡΟΥ ΚΑΙ ΤΑ ΨΕΜΑΤΑ ΓΙΑ ΤΗ ΛΑΛΙ
ΕΓΙΝΑΝ ΚΑΘΗΜΕΡΙΝΟΤΗΤΑ
ΕΠΙΘΕΣΕΙΣ ΚΑΙ ΜΙΣΟΣ ΔΕΧΤΗΚΑΝ ΚΙ ΑΛΛΟΙ ΥΠΕΡ ΤΗΣ ΔΙΑΦΟΡΕΤΙΚΟΤΗΤΑΣ
ΚΑΙ ΟΣΟΙ ΕΠΕΚΡΙΝΑΝ ΤΗΝ ΚΥΒΕΡΝΗΣΗ
ΑΛΛΑ ΑΣ ΕΠΙΣΤΡΕΨΟΥΜΕ ΣΤΗΝ ΙΣΤΟΡΙΑ ΜΑΣ...
ΦΕΒΡΟΥΑΡΙΟΣ 2024
ΔΕΚΕΜΒΡΙΟΣ 2022
ΤΟ ΚΑΙΝΟΥΡΓΙΟ ΑΛΜΠΟΥΜ ΕΙΝΑΙ ΣΧΕΔΟΝ ΕΤΟΙΜΟ.
Η ΛΑΛΙ ΑΠΟΧΑΙΡΕΤΑ ΤΟ 2022 ΜΕ ΤΗ ΜΕΓΑΛΥΤΕΡΗ ΣΥΝΑΥΛΙΑ ΤΗΣ.
Είμαστε γεμάτοι ενέργεια, έτσι;
Είναι η μεγαλύτερη συναυλία σου;
Ναι, με βάση τις πωλήσεις των εισιτηρίων,
τα πλήθη του κόσμου που θα έρθουν,
είναι η μεγαλύτερη.
Απίστευτο.
Η πιο σημαντική.
ΜΠΟΥΕΝΟΣ ΑΪΡΕΣ
ΔΕΚΕΜΒΡΙΟΣ 2022 ΣΤΑΔΙΟ ΜΟΒΙΣΤΑΡ ΑΡΕΝΑ
ΗΜΕΡΑ ΤΗΣ ΣΥΝΑΥΛΙΑΣ
- Πώς είσαι; - Πώς πάει;
- Γεια. - Γεια σου.
Πώς είσαι;
- Πώς πάει; - Καλά.
Το φορούσα στα πέναλτι με την Ολλανδία.
Θα το φορέσεις και τώρα;
Αν κερδίσουμε, θα το βάλω.
Απομένουν τριάντα λεπτά
μέχρι τον αγώνα Αργεντινής και Αυστραλίας...
Στο στάδιο υπάρχει ένταση και προσμονή.
Σε μισή ώρα. Πώς είναι η σκηνή;
Πάμε!
Βάλτε τον αγώνα εδώ.
Ο αγώνας της Αργεντινής
έπεσε πάνω στη συναυλία στο Μοβιστάρ Αρένα.
- Μπήκε γκολ; - Ναι!
Αλλά όπως και να 'χει, πρέπει να συνεχίσουμε τις πρόβες.
Οπότε, κάποιοι βλέπουν τον αγώνα.
Η Λάλι φτιάχνει τα μαλλιά της βλέποντας τον αγώνα,
η ορχήστρα κάνει πρόβες, ο Λαουτάρο δουλεύει.
Είμαστε χωρισμένοι σε πόστα.
Εγώ φτιάχνω μάτε για να λέω ότι ασχολούμαι με κάτι.
Αυτά κάνουμε, λοιπόν.
Ετοιμαζόμαστε για το σόου.
Για το μεγάλο σόου!
ΣΤΙΣ 3 ΚΑΙ 4 ΔΕΚΕΜΒΡΙΟΥ ΠΑΡΕΥΡΕΘΗΚΑΝ ΠΑΝΩ ΑΠΟ 30.000 ΑΤΟΜΑ
Σ' αγαπάμε!
Σ' αγαπάμε, Λάλι!
Θα προσπαθήσω να μην κλάψω.
Βλέπω γύρω μου τα άτομα που ήταν μαζί μου απ' την πρώτη συναυλία.
Πάμε! Τελευταία συναυλία της χρονιάς!
Πολλοί με στηρίζουν τόσα χρόνια.
Πιστεύουν σε κάθε άλμπουμ μου,
σε ό,τι κι αν κάνω.
Όπου κι αν πάω, ό,τι κι αν γίνει, εκείνοι είναι μαζί μου.
Σας ευχαριστώ που πιστεύετε σ' αυτό που κάνουμε.
Ήταν μια αξέχαστη χρονιά για μένα.
Η λέξη "disciplina" θα μείνει χαραγμένη
στην καριέρα και την καρδιά μου για πάντα.
Ό,τι και να γίνει στο μέλλον.
Δεν θα ξεχάσω ποτέ την Disciplina.
Disciplina!
Θέλω να τραγουδήσετε μόνοι σας το ρεφρέν του "Ego",
όσο πιο δυνατά μπορείτε.
Πάμε να σας ακούσω. Κάπως έτσι...
Πιο δυνατά!
Σας ευχαριστώ, αγάπες μου.
Σας ευχαριστώ.
Είστε καταπληκτικό κοινό.
Αργεντινή!
Πάμε, ρε Αργεντινή!
Η ομάδα μας τα σπάει. Πόσο χαίρομαι!
Όχι μόνο επειδή κερδίσαμε. Αυτό είναι το πρόσχημα.
Εμείς είμαστε Αργεντινοί,
κι είμαστε παράξενος λαός, για να πω την αλήθεια.
Είμαστε παράξενη χώρα.
Έχουμε τσαγανό, δεν το βάζουμε κάτω,
δεν εγκαταλείπουμε τα όνειρά μας.
Αγαπάμε τον τόπο μας, τη γη μας, τις παραδόσεις μας.
Είμαστε περήφανοι για όσα έχουμε καταφέρει,
κι ας δυσκολεύεται πολύς κόσμος σ' αυτήν τη χώρα,
κι ας συμβαίνουν διάφορα.
Είμαστε Αργεντινοί, και...
Βασικά, ξέρω πολύ καλά πώς είναι να περνάς δύσκολα
και να θες να πετύχεις.
Ξέρουμε πώς είναι το αργεντίνικο πνεύμα.
Η μουσική είναι μεγάλη πουτάνα. Μιλάει κατευθείαν στην καρδιά.
Σε ταξιδεύει σε μέρη, σε αναμνήσεις, στον πόνο, στην αγάπη.
Λίγα πράγματα μας ενώνουν τόσο βαθιά ως ανθρώπους.
Νιώθουμε ζωντανοί με τη μουσική, ότι ανήκουμε κάπου.
Όταν βλέπουμε κάποιον να τραγουδάει ή να κάνει κάτι με πάθος,
μας επηρεάζει κι εμάς.
Το πάθος και η ενέργεια είναι μεταδοτικά.
14 ΗΜΕΡΕΣ ΑΡΓΟΤΕΡΑ
ΣΤΟ ΚΑΤΑΡ...
Απ' το πουθενά, πηγαίνω...
να τραγουδήσω τον εθνικό ύμνο.
Ζήτω η Αργεντινή!
ΣΤΙΣ 18 ΔΕΚΕΜΒΡΙΟΥ 2022
Η ΑΡΓΕΝΤΙΝΗ ΕΓΙΝΕ ΠΑΓΚΟΣΜΙΑ ΠΡΩΤΑΘΛΗΤΡΙΑ ΠΟΔΟΣΦΑΙΡΟΥ.
Είμαστε στο Πούντα ντελ Έστε.
ΠΑΡΑ ΤΗΝ ΕΥΦΟΡΙΑ, ΤΟ ΑΛΜΠΟΥΜ ΠΡΕΠΕΙ ΝΑ ΟΛΟΚΛΗΡΩΘΕΙ.
Εδώ θα τελειώσουμε το γαμημένο το άλμπουμ.
Θα το πούμε...
"Γαμημένο Άλμπουμ".
- Και γαμώ. - Ναι.
ΤΟ ΑΛΜΠΟΥΜ ΔΕΝ ΕΧΕΙ ΑΚΟΜΑ ΤΙΤΛΟ.
"Άρωμα".
"Άρωμα" λέγεται το σπίτι μας.
"Άρωμα βανίλιας".
ΟΥΡΟΥΓΟΥΑΗ ΙΑΝΟΥΑΡΙΟΣ 2023
Για το άφτερ.
Μια χαρά.
Είμαστε τρομακτικοί με τις μάσκες.
Είναι κάτι σαν πείραμα. Θέλουμε να βγει καλό το άλμπουμ.
Ακολούθησα το ένστικτό μου.
Ναι!
Έτσι, πάμε!
Είσαι μεγάλο ταλέντο.
Τι κάνεις, Μάου;
Μπορείς ν' ανεβάσεις λίγο την ένταση;
Πώς θα το πούμε;
- Το άλμπουμ; - Όχι.
- Lali θα το πούμε. - "Lali" λέει.
Έτσι θα τον πούμε.
Δεν μου πολυαρέσει.
Λένε ότι είναι πολύ προσωπικό άλμπουμ,
γι' αυτό να το πούμε Lali.
Έχουμε 2023.
Είναι 1η Ιανουαρίου 2023.
Είμαστε στο Πούντα ντελ Έστε.
Στο Αρένα ντε Χοσέ Ιγνάσιο.
Έχουμε απλό εξοπλισμό.
Δεν χρειαζόμαστε φανταχτερά στούντιο με τόσο ταλέντο.
Η επιτυχία είναι εγγυημένη μ' εμάς.
Ευχαριστώ. Γεια.
"Εδώ δεν ξέρουν ποια είμαι και δεν θα ρωτήσουν".
Ξεκινάμε;
- Μην αγχώνεσαι. - Όχι, το 'χεις.
Άλλα λες όταν το τραγουδώ.
Για να βγει εντάξει.
Μην το πολυσκέφτεσαι.
- Εντάξει. Πώς θα το κάνω; - Δεν...
Το 'χεις, αλήθεια.
- Θα κάνω αυτό που θέλω. - Εντάξει.
Ηρέμησε. Άσ' το πάνω μου.
- Να το ακούσω; - Δεν το τελειώσαμε.
Έχει κι άλλο.
- Λείπει το "Bangladesh". - Κι ο τίτλος;
- "Sola". - Με τι θέμα;
- Καλύτερο το άλλο. - Μια κοπέλα στην παραλία.
Είναι μόνη της, λίγο στα κάτω της,
αλλά χαλαρώνει και καταλήγει σ' ένα μπιτς μπαρ.
Κάνει το τσιγαριλίκι της, σκέφτεται,
είναι αφηρημένη, αλλά σκεφτική.
Την παρασύρει ο ρυθμός,
και στο τέλος περνά μια ξέφρενη βραδιά με αγνώστους.
Στην Κούβα.
- Στην Κούβα; - Πριν έλεγε στη Δομ. Δημοκρατία.
Στη Δομ. Δημοκρατία.
Μ' αρέσει.
- Πολύ καλό. - Θα το ακούσω με ακουστικά.
- Αλλά μ' αρέσει. - Ναι.
Θα μου φέρετε μάτε και πρωινό;
Ή τίποτα;
Φοβερή εξυπηρέτηση.
Μισό λεπτό.
- Ν' ακούσουμε το τραγούδι. - Περίμενε λίγο.
Τώρα ξύπνησα, Μάουρο.
Το κεφάλι μου...
Έχει όρεξη για κεφαλιές.
Ηθοποιός είμαι, δεν το κατάλαβες;
Στα ψέματα το κάνει.
Ζήτω το θέατρο, γαμώτο!
Έτσι, αυτός είσαι!
Οι ομπρέλες είναι σαν τις γυναίκες. Αν δεν τις καρφώσεις, φεύγουν.
Ας χορέψουμε.
Όχι, ρε χαζό!
- Τι τραβάς; - Την ντίβα.
Την ντίβα που ξεβουλώνει τον νεροχύτη.
Θα το χρειαστείς.
Τι;
Δεν θα πεις τίποτα για το μουστάκι μου;
Έχω μεγάλο μουστάκι.
Το ξέρω.
Με το δίκιο σου το λες.
Σ' το λέω με αγάπη.
Επίτηδες είναι έτσι.
Κάνω αποτρίχωση όλο τον χρόνο.
Δεν έχω όρεξη. Είμαι σε διακοπές.
Δες τα φρύδια μου.
Τα πραγματικά φρύδια μου.
Mariana.
- Έτσι θα πούμε το άλμπουμ; - Μ' αρέσει.
"Mariana";
Ο τίτλος "Lali" δεν μ' αρέσει. Είναι σαν να μου κάνω διαφήμιση.
Αλλά όντως, άλλαξα κατεύθυνση στη ζωή μου.
Είμαι Λάλι απ' όταν γεννήθηκα.
Δουλεύω πολλά χρόνια ως Λάλι.
Τώρα δίνω άλλο νόημα στο όνομα Λάλι.
Εντάξει, μ' αρέσει.
Θα με τρελάνει το άλμπουμ.
Είναι υπέροχο.
Με βασανίζει πολύ.
Θέλω να το τραγουδήσω ζωντανά.
Να σου πάρω συνέντευξη;
- Νιώθεις περήφανη ως Λάλι; - Φυσικά.
Πώς νιώθεις στα 31 σου;
Για ποιο πράγμα; Χάλια ερώτηση.
Σε τι φάση βρίσκεσαι;
Είμαι εκεί που θέλω. Σε διαβεβαιώνω.
- Αλήθεια; - Ναι.
Σου έδωσε η ζωή όσα περίμενες;
Δεν περίμενα τίποτα, γι' αυτό εκπλήσσομαι με τα πάντα.
Αλήθεια.
Αν η ζωή ήταν σαν εργασία στο σχολείο,
τι θα 'πρεπε να βελτιώσεις;
- Τι συνέντευξη... - Έλα.
- Λέγε. - Τι θα έλεγες;
Τι να βελτιώσω;
Τι θα βελτίωνες στη ζωή σου;
Σκέφτομαι.
Θα κλάψεις;
Πρέπει να βελτιώσω...
Να δεχτώ ότι δεν γίνονται όλα όπως θέλω.
- Πού θα είσαι σε δέκα χρόνια; - Όχι...
- Το μισώ... - Σκέφτεσαι το μέλλον;
Κάτι τέτοια με ρωτάνε συνέχεια. Δεν απαντώ.
Δεν απαντώ πια σε τέτοιες μαλακίες.
Μπορεί να 'χω πεθάνει σε δέκα χρόνια.
Δεν ξέρω πώς το φαντάζομαι.
- Όχι, δεν... - Ρώτα...
Θα μου κάνεις μια ερώτηση της προκοπής;
Εντάξει.
- Έλα, φιλαράκι. - Φιλαράκι, τι λες;
Έλα κι εσύ.
Εγώ είμαι, προφανώς...
- Η κινητήρια δύναμη. - Ναι.
Είναι το αποτέλεσμα της δουλειάς μου,
και θα το υποστηρίξω στις συναυλίες.
Οπότε, ίσως όταν είμαστε στο στούντιο,
αυτό που πρέπει να κάνω είναι εύκολο και δύσκολο ταυτόχρονα.
Πρέπει να με φανταστώ να το τραγουδάω στη σκηνή.
Γιατί στην τελική, κυρίες και κύριοι,
είμαι τραγουδίστρια.
Οπότε, όταν συνεργαζόμαστε στο στούντιο,
προσπαθώ να σκεφτώ πώς θα είναι το τραγούδι στη σκηνή,
το κάνω εικόνα,
σκέφτομαι σε τι να δώσω έμφαση.
Τα τραγούδια προκύπτουν ακόμα και από απλές ιστορίες.
Απ' όσα ζούμε και αφηγούμαστε.
Αυτό έχει σημασία.
Πρέπει τα πάντα να συνδέονται απευθείας μ' εμάς.
Το θέμα είναι να πάρεις το ρίσκο.
Έχει και μια άλλη ερμηνεία.
Αν το πούμε "Disciplina",
το κάνεις κάπως πιο απρόσωπο, ως έναν βαθμό.
Νομίζω ότι αναλαμβάνω τις ευθύνες μου.
Είναι πολύ προσωπικό άλμπουμ.
Κατάλαβα ότι έκανα ένα άλμπουμ που μιλούσε για μένα.
Για τα όσα φοβάμαι, για την αγάπη που αναζητώ.
Για τους φίλους μου.
Για το πόσο εκτιμώ την ειλικρίνεια.
Γι' αυτό, τραγούδια σαν το "Disciplina" και το "Ν5"
αποσκοπούν στην ειλικρίνεια, κυρίως με τον εαυτό μου.
Κανένα άλλο άλμπουμ δεν μπορεί να ονομαστεί έτσι.
Είναι αλήθεια.
Η ΠΕΡΙΟΔΕΙΑ DISCIPLINA ΟΛΟΚΛΗΡΩΝΕΤΑΙ ΜΕ 50.000 ΘΕΑΤΕΣ
ΣΤΗΝ ΠΡΩΤΗ ΣΥΝΑΥΛΙΑ ΤΗΣ ΛΑΛΙ ΣΕ ΣΤΑΔΙΟ.
Κοίτα γύρω σου.
Πιες λίγο μάτε.
Η Ντιάνα μού είπε "Πολύς κόσμος σε αγαπάει.
Πολύ κόσμος σε αγαπάει".
Θα βάλω τα κλάματα.
Μου είπε "Τα δίνεις όλα. Πρέπει να μπορείς και να παίρνεις.
Δίνεις όπως και να 'χει.
Να μάθεις να δέχεσαι
ό,τι σου προσφέρουν αυτά τα 50.000 άτομα".
Απ' τον Ιανουάριο.
Ήρθαμε απ' τη Σάντα Φε.
Κάποιοι έχουν κατασκηνώσει εδώ κι ενάμιση μήνα.
Το περιμένουμε εδώ και πολύ καιρό.
Ευχαριστούμε γι' αυτό που είσαι
και που μοιράζεσαι ό,τι κάνεις.
- Σ' αγαπάμε. - Σε στηρίζουμε πάντα.
Όχι!
Δεν σου επιτρέπω να με τραβάς.
Πρέπει να φύγουμε σε μία ώρα.
Σε λίγο θα χτυπήσει το ξυπνητήρι.
Χτύπησε ήδη.
Αλήθεια;
Γαμώτο, δεν σηκώθηκα γιατί νόμιζα πως ήταν νωρίς ακόμα.
Μη μ' εκνευρίζεις.
Δεν έχεις συναυλία σήμερα;
Σωστά...
Φύγε από δω.
Πονάει ο λαιμός μου.
Κι ο δικός μου.
Αν...
ΜΠΟΥΕΝΟΣ ΑΪΡΕΣ
ΜΑΡΤΙΟΣ 2023 ΣΤΑΔΙΟ ΒΕΛΕΖ ΣΑΡΣΦΙΛΝΤ
ΗΜΕΡΑ ΤΗΣ ΣΥΝΑΥΛΙΑΣ
Άλε, από Κόρδοβα. Λάλι, μ' έσωσες.
Σ' αγαπώ. Θα σ' αγαπώ για πάντα.
Δεν πιστεύω ότι είμαι σωτήρας κανενός.
Γι' αυτό ανοίγω την καρδιά μου.
Λέω την ιστορία μου, ποια είμαι.
Είναι κάτι που μας ενώνει όλους.
Δεν εκπληρώνω απλώς το καλλιτεχνικό μου όνειρο.
Θέλω ν' απολαμβάνουμε όλοι τη ζωή
και να ζούμε με πάθος.
Πρώτη φορά σε στάδιο ποδοσφαίρου, για τη Λάλι.
Είναι μια γιορτή ελευθερίας για όλους.
Έχω πάει σε όλες τις συναυλίες της περιοδείας.
Πιστεύω ότι θα είναι ένα ιστορικό γεγονός.
Είμαστε στο Βέλεζ.
ΤΟ 2004 Η ΛΑΛΙ ΣΥΜΜΕΤΕΙΧΕ ΣΤΗ ΣΕΙΡΑ "FLORICIENTA"
Είναι ένα τεράστιο, σπουδαίο στάδιο.
Κι είμαι κι εγώ εδώ!
Είμαι πολύ ενθουσιασμένη.
- Μαμά. - Αγάπη μου.
Θέλω να σου πω κάτι. Να θυμάσαι αυτά τα λόγια.
Να το ευχαριστηθείς, να το ζήσεις με την καρδιά σου.
Δεν θα το ξεχάσεις ποτέ.
Είσαι πολύ γλυκιά!
Λάλι, τι να σου πω;
Σου στέλνω μια μεγάλη αγκαλιά. Ξέρεις πόσο σ' αγαπώ.
Μ' αρέσει πολύ να δουλεύω μαζί σου. Είσαι φοβερή κοπέλα.
Θα κάνεις μεγάλη επιτυχία, είσαι απίστευτη.
- Τελευταίος. - Όχι!
Το φιλαράκι μου!
- Γεια. - Πώς είσαι;
Καλά. Πόσο χαίρομαι που σε βλέπω!
- Ναι. - Γεια!
- Βάψε τη Λάλι. - Πήγαινε για μακιγιάζ.
Γεια, μαμά.
Γεια σου.
Είναι αυθεντική, πάνω απ' όλα,
κι εξελίσσεται πέρα απ' τις προσδοκίες όλων.
Την είχαν υποτιμήσει.
Τώρα γιορτάζουμε την επιτυχία της μαζί της.
Είναι η χαρά προσωποποιημένη.
Η Λάλι είναι ίνδαλμα.
Με όλη την έννοια.
Είναι ίνδαλμα για τους γκέι, για τους κουίρ.
Αυτό είναι. Η γιορτή της Λάλι.
- Νιώθω περήφανη! - Πολύ περήφανη.
Είναι εκπληκτικό που προσελκύει τόσο κόσμο.
Γέμισε το Βέλεζ.
Μικρή χόρευα μπροστά στον καθρέφτη
και φανταζόμουν πώς θα ήταν με κόσμο.
Δεν ήταν σίγουρο ότι θα γίνει. Και τώρα...
Σας ευχαριστώ. Σας αγαπώ πολύ.
Νιώθω συγκινημένη, ευγνώμων.
Θα είναι η καλύτερη συναυλία...
Ίσως και σε όλη την ιστορία της ποπ.
Και πέρα από τους τίτλους...
Για να το πω λίγο πιο απλά, είμαι η πρώτη γυναίκα...
Είμαι η πρώτη γυναίκα που γεμίζει αυτό το στάδιο,
και είναι απίστευτο.
Disciplina!
Για να σας ακούσω!
Δείτε ποια συνάντησα στα παρασκήνια!
Συγχαρητήρια!
Έρχονται.
Εδώ είμαι.
Δείτε τα μούτρα μου.
Ήταν χάλια ταξίδι.
Ήταν πολύ χάλια ταξίδι.
Κράτησε 24 ώρες.
Είμαι πολύ κουρασμένη. Έχω μαύρους κύκλους.
- Με βλέπεις; - Ναι.
Δες το μπάνιο. Δεν έχω κανένα πρόβλημα εδώ.
Μ' αρέσει πολύ.
Το απολαμβάνει πολύ η μικρή μας.
Να σας δείξω τη Λάλι που τραγουδά στο μπαλκόνι.
Με το καινούργιο Discman της.
Τσίτσο!
Γεια σου.
Όταν ξεκινήσαμε την περιοδεία στο Λούνα Παρκ,
δεν φανταζόμουν ότι θα ήμασταν εδώ σ' έναν χρόνο.
Και ειδικά σήμερα, ειλικρινά,
θυμάμαι που μικρή τραγουδούσα και χόρευα στον καθρέφτη.
Ήταν το πιο αγαπημένο μου παιχνίδι.
Ήμουν ένα κοριτσάκι πρόσχαρο, χαρούμενο.
Δεν πίστεψα ποτέ όσους μου έλεγαν
ότι δεν θα τα κατάφερνα.
Καμιά φορά οι περιστάσεις κι η κακία του κόσμου
το κάνουν να μοιάζει αδύνατον.
Δεν είναι αδύνατον.
Ναι;
Με τζιν... Μην πειράζεις τη μύτη σου.
Με σουέτ μποτάκια.
Θεία, δες τα σουέτ μποτάκια.
Λάλι.
Θεία, βγάλε με βίντεο να κολυμπώ!
Έχουν όλοι πολύ κακή διάθεση.
- Εγώ δεν έχω! - Εγώ όχι!
Όχι εσύ, Λάλι. Δείξε μου πώς κολυμπάς.
Τι να σου πω;
Σε φροντίζω, αλλά ανακαλύπτω ότι είσαι καλλιτέχνιδα.
Σε βλέπω να λάμπεις. Με συγκινείς.
Σ' αγαπώ πολύ.
Να είσαι πάντα προσγειωμένη. Σ' αγαπώ.
Σας ευχαριστώ πολύ απ' τα βάθη της καρδιάς μου.
ΜΑΡΤΙΟΣ 2023
ΣΚΑΝΔΑΛΟ!
Αφιερώνω αυτό το βραβείο σε όσους ενέπνευσαν το άλμπουμ Lali,
στην κοινότητα ΛΟΑΤΚΙ.
ΤΟ ΑΛΜΠΟΥΜ "LALI" ΗΤΑΝ ΣΤΙΓΜΗ ΟΡΟΣΗΜΟ ΣΤΗΝ ΚΑΡΙΕΡΑ ΤΗΣ.
Γιορτάζουμε την αγάπη, την ενότητα,
κι αυτό προκαλεί πολύ θυμό σε κάποιους.
Δεν θα το βάλουμε κάτω.
Η ομορφιά πάντα υπερισχύει.
ΠΙΟ ΠΡΟΣΩΠΙΚΗ ΜΟΥΣΙΚΗ, ΠΙΟ ΔΥΝΑΤΗ ΦΩΝΗ.
ΤΟ 2025 ΞΑΝΑΓΕΜΙΣΕ ΤΟ ΒΕΛΕΖ ΑΛΛΕΣ ΠΕΝΤΕ ΦΟΡΕΣ.
ΜΑΚΑΡΙ Η ΦΙΛΙΑ, Η ΑΓΑΠΗ, Η ΧΑΡΑ, Η ΠΕΡΗΦΑΝΙΑ, Η ΤΕΧΝΗ
ΝΑ ΕΝΘΑΡΡΥΝΟΥΝ ΠΑΝΤΑ ΤΗΝ ΕΛΕΥΘΕΡΙΑ
ΛΑΛΙ
ΤΙΡΙΤΑΣ "Β" ΕΠΤΑ ΕΤΩΝ
ΜΑΡΙΑΝΝΑ
Υποτιτλισμός: Κατερίνα Περδικάκη